钦定古今图书集成/理学汇编/文学典/第115卷 > 舒曰敬
## 钦定古今图书集成/理学汇编/文学典/第115卷 > 舒曰敬

按《江西通志》曰：“敬号碣石，南昌人。万历壬辰进士，授
太兴知县，六阅月，城修政举，以杖毙巨窝张耀，忤太
守吴秀意，中之于醝使，士民冤之。敬归未几，左迁徽
州府儒学教授，致仕。讲艺主盟，如紫阳山、白鹿洞、滕
王阁、杏花楼及湖上、虎丘诸社，皆临以讲席，一时名
公钜卿，多出其门。后奏荐凡三十一次。崇祯间，尚书”
沈演复专疏荐用，未赴。山居几五十年，贫约如诸生。
所著有《只立轩前集》《续集》《诗集》《四书易经讲意》《诗经
臆解》诸书。年七十有九。